钦定古今图书集成/明伦汇编/人事典/第109卷 > 《天隐子养生书》 > 《渐门》
## 钦定古今图书集成/明伦汇编/人事典/第109卷 > 《天隐子养生书》 > 《渐门》

《易》有渐卦，老氏有渐门。人之修真达性，不能顿悟，必
须渐而进之，安而行之。故设渐门：一曰斋戒，二曰安
处，三曰存想，四曰坐忘，五曰神解。何谓斋戒？曰澡身
虚心。何谓安处，曰深居静室。何谓存想，曰收心复性。
何谓坐忘，曰遗形忘我。何谓神解？曰万法通神。故习
此五渐之门者，了一则渐次至二，了二则渐次至三，
了三则渐次至四了，四则渐次至五，神仙成矣。